47. ΒΑΣΙΛΙΚΟΝ ΔΙΑΤΑΓΜΑ της 15/18 Φεβρ. 1947 Περί τροποποιήσεως των περί τελών χαρτοσήμου διατάξεων. Έχοντες υπόψη το άρθρ. 6 παρ. 2 του υπ’ αριθ. 1014/1946 Α. Νόμου «περί τροποποιήσεως των διατάξεων του κώδικος Φορολογίας Καθαρών Προσόδων κλπ.», προτάσει του Ημετέρου Προέδρου της Κυβερνήσεως και των Υπουργών Οικονομικών και Δικαιοσύνης, κατόπιν και της υπ’ αριθ. 40/29.1.47 συμφώνου γνωμοδοτήσεως του Συμβουλίου Επικρατείας, απεφασίσαμεν και διατάσσομεν: Σελ. 90 Άρθρ.1.-Επί επικοίνων αγροτικών κτημάτων εν οις συγκύριον τυγχάνει το Δημόσιον, εκ κληρονομίας, κληροδοσίας ή δωρεάς, υπό τον όρον της εκτελέσεως υπ’ αυτού κοινωφελών σκοπών κλπ. κατά την έννοιαν του άρθρ. 1 του Α.Ν. 2039/39 «περί τροποποιήσεως, συμπληρώσεως και κωδικοποιήσεως των νόμων περί εκκαθαρίσεως και διοικήσεως των εις το Κράτος και υπέρ κοινωφελών σκοπών καταλειπομένων κληρονομιών, κληροδοσιών και δωρεών», αι συμβάσεις μεταξύ του Δημοσίου και των λοιπών συνιδιοκτητών, αφορώσαι την από κοινού καλλιέργειαν και εν γένει εκμετάλλευσιν των κτημάτων τούτων, υπόκεινται εις πάγιον τέλος δραχ. 10.000. Άρθρ.2.-Η ισχύς του παρόντος άρχεται από της εις την Εφημερδία της Κυβερνήσεως δημοσιεύσεώς του. 